ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱢᱮᱰᱤᱠᱟᱞ ᱠᱚᱞᱮᱡᱽ, ᱵᱷᱟᱜᱚᱞᱯᱩᱨ

ᱡᱚᱵᱟᱦᱚᱨᱞᱟᱞ ᱱᱮᱦᱨᱩ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ, ᱵᱷᱟᱜᱚᱞᱯᱩᱨ ᱫᱚ ᱥᱤᱧᱚᱛ ᱨᱮᱱᱟᱜ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱵᱷᱟᱜᱚᱞᱯᱩᱨ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱢᱟᱱᱚᱛᱟᱱ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱠᱟᱱᱟ ᱾

ᱱᱚᱣᱟ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱔᱐᱐ ᱮᱠᱚᱲ ᱟᱨ ᱜᱩᱴ ᱵᱮᱱᱟᱣ ᱟᱠᱟᱱ ᱚᱥᱟᱨ ᱵᱤᱥᱟᱨ ᱫᱚ ᱑᱐᱐᱐ (ᱜᱟᱺᱴ ᱢᱤᱴᱚᱨ ᱨᱮ) ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱢᱮᱰᱤᱠᱟᱞ ᱠᱟᱣᱩᱱᱥᱤᱞ ᱯᱟᱦᱴᱟ ᱠᱷᱚᱱ ᱥᱟᱨᱦᱟᱣ ᱟᱠᱟᱱᱟ ᱟᱨ ᱵᱤᱦᱟᱨ ᱦᱚᱱᱚᱲᱢᱚ ᱥᱟᱬᱮᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱯᱟᱴᱱᱟ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱯᱩᱭᱞᱩ ᱫᱚ ᱵᱷᱟᱜᱚᱞᱯᱩᱨ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱧᱩᱛᱩᱢ ᱛᱮ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱸᱫ, ᱛᱟᱭᱚᱢ ᱛᱮ ᱱᱚᱶᱟ ᱨᱮᱱᱟᱜ ᱧᱩᱛᱩᱢ ᱫᱚ ᱡᱚᱵᱟᱦᱚᱨ ᱞᱟᱞ ᱱᱮᱦᱨᱩ ᱢᱮᱰᱤᱠᱟᱞ ᱠᱚᱞᱮᱡᱽ ᱟᱨ ᱟᱥᱯᱟᱛᱟᱞ ᱧᱩᱛᱩᱢ ᱛᱮ ᱩᱪᱷᱟᱹᱱ ᱞᱮᱱᱟ ᱾ ᱱᱚᱣᱟ ᱨᱮᱱᱟᱜ ᱟᱥᱯᱟᱛᱟᱞ ᱫᱚ ᱜᱟᱝ ᱱᱟᱹᱭ ᱥᱩᱨ ᱨᱮ ᱢᱚᱭᱟᱜᱚᱸᱡᱽ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱟᱥᱯᱟᱛᱟᱞ ᱨᱮ ᱗᱐᱐ ᱜᱚᱴᱟᱝ ᱵᱮᱰ ᱢᱮᱱᱟᱜᱼᱟ ᱾ ᱯᱳᱥᱴ ᱜᱨᱮᱡᱩᱥᱚᱱ ᱠᱳᱨᱥ ᱡᱚᱛᱚ ᱵᱤᱵᱷᱟᱜᱽ ᱨᱮᱜᱮ ᱪᱟᱞᱟᱜᱼᱟ, ᱟᱥᱯᱟᱛᱟᱞ ᱨᱮ ᱟᱹᱰᱤ ᱜᱟᱱ ᱦᱚᱲ ᱠᱚ ᱛᱟᱦᱮᱸᱱᱟ, ᱪᱮᱫᱟᱜ ᱥᱮ ᱱᱚᱶᱟ ᱨᱮᱱᱟᱜ ᱫᱟᱜ ᱦᱟᱹᱴᱤᱧ ᱫᱚ ᱟᱹᱰᱤ ᱢᱟᱨᱟᱝ ᱜᱮᱭᱟ ᱾

ᱠᱚᱞᱮᱡᱽ ᱵᱟᱵᱚᱛ ᱛᱮ
᱑᱙᱗᱑ ᱥᱟᱞ ᱨᱮ ᱵᱤᱦᱟᱨ ᱥᱚᱨᱠᱟᱨ ᱦᱚᱛᱮᱛᱮ ᱛᱷᱟᱯᱚᱱ ᱞᱮᱱᱟ ᱾ ᱱᱚᱣᱟ ᱫᱚ ᱵᱤᱦᱟᱨ ᱦᱚᱱᱚᱲᱢᱚ ᱥᱟᱬᱮᱥ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱯᱟᱴᱱᱟ ᱥᱟᱶ ᱡᱚᱲᱟᱣ ᱟᱠᱟᱱᱟ, ᱡᱚᱠᱷᱚᱱ ᱯᱩᱭᱞᱩ ᱫᱚ ᱒᱐᱑᱑ ᱠᱷᱚᱱ ᱒᱐᱒᱓ ᱫᱷᱟᱹᱨᱤᱡ ᱟᱨᱭᱟᱵᱚᱛ ᱱᱟᱞᱮᱡᱽ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱯᱟᱴᱱᱟ ᱟᱨ ᱑᱙᱗᱑ ᱠᱷᱚᱱ ᱒᱐᱑᱐ ᱫᱷᱟᱹᱨᱤᱡ ᱛᱤᱞᱠᱟᱹ ᱢᱟᱺᱡᱷᱤ ᱵᱷᱟᱜᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱲᱟᱣ ᱛᱟᱦᱮᱸ ᱠᱟᱱᱟ ᱾ ᱡᱟᱣ ᱥᱮᱨᱢᱟ ᱜᱮ ᱑᱒᱐ ᱜᱚᱴᱟᱝ ᱠᱚᱲᱟ ᱜᱤᱫᱽᱨᱟᱹ ᱠᱚ MBBS ᱠᱳᱨᱥ ᱨᱮ ᱥᱮᱞᱮᱫᱚᱜᱼᱟ ᱠᱚ ᱾About us  JLNMCH.Jawaharlal Nehru Medical College, Bhagalpur  Medical Council of India.

᱑᱘ ᱜᱚᱴᱟᱝ ᱢᱟᱹᱪᱤ NEET (UG) ᱨᱮᱱᱟᱜ ᱥᱤᱧᱚᱛ ᱡᱟᱜᱟᱛ ᱠᱳᱴᱟ ᱦᱚᱛᱮᱛᱮ ᱠᱚ ᱯᱩᱨᱟᱹᱣᱼᱟ ᱟᱨ ᱮᱴᱟᱜ ᱑᱐᱒ ᱜᱚᱴᱟᱝ ᱢᱟᱹᱪᱤ NEET (UG) ᱨᱮᱱᱟᱜ ᱯᱚᱱᱚᱛ ᱠᱳᱴᱟ ᱦᱚᱛᱮᱛᱮ ᱠᱚ ᱯᱩᱨᱟᱹᱣᱼᱟ ᱾ ᱥᱟᱥᱚᱱ ᱪᱟᱪᱞᱟᱣ ᱵᱞᱚᱠ, ᱮᱱᱟᱴᱚᱢᱤ ᱯᱷᱤᱡᱤᱭᱚᱞᱚᱡᱤ, ᱵᱟᱭᱳᱠᱮᱢᱤᱥᱴᱨᱤ, ᱯᱟᱛᱷᱚᱞᱚᱡᱤ, ᱯᱷᱚᱨᱢᱟᱠᱚᱞᱚᱡᱤ, ᱯᱤ.ᱮᱥ.ᱮᱢ., ᱮᱯᱷ.ᱢᱤ.ᱴᱤ. ᱟᱨ ᱢᱟᱭᱠᱨᱳᱵᱟᱭᱚᱞᱚᱡᱤ ᱰᱤᱯᱟᱨᱴᱢᱮᱱᱴ ᱫᱚ ᱱᱟᱜᱟᱢᱤᱭᱟᱹ ᱱᱟᱣᱞᱚᱠᱠᱷᱟ ᱠᱳᱴᱷᱤ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱥᱚᱨᱠᱟᱨᱤ ᱣᱮᱵᱽᱥᱟᱭᱤᱴ 
http://buhs.ac.in/

ᱛᱷᱚᱠ:ᱵᱤᱦᱟᱨ ᱨᱮ ᱢᱮᱰᱤᱠᱟᱞ ᱠᱚᱞᱮᱡᱽ ᱠᱚ
ᱛᱷᱚᱠ:ᱵᱷᱟᱜᱚᱞᱯᱩᱨ ᱦᱚᱱᱚᱛ ᱨᱮ ᱥᱮᱪᱮᱫ
ᱛᱷᱚᱠ:ᱵᱷᱟᱜᱚᱞᱯᱩᱨ ᱨᱮ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱠᱚᱞᱮᱡᱽ ᱠᱚ
ᱛᱷᱚᱠ:ᱵᱤᱦᱟᱨ ᱨᱮ ᱟᱥᱯᱟᱛᱟᱞ ᱠᱚ